เงินบาทเปิด 30.00/02 บาท
ธนาคารซีไอเอ็มบีไทย รายงาน เงินบาทเปิด 30.00/02 คาดวันนี้ทรงตัว เหตุตลาดยังไร้ปัจจัยใหม่
3 ธ.ค. 2553

ธนาคารซีไอเอ็มบีไทย รายงาน เงินบาทเปิด 30.00/02 คาดวันนี้ทรงตัว เหตุตลาดยังไร้ปัจจัยใหม่
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 30.00/02 บาท/ดอลลาร์ แข็งค่าขึ้นเล็กน้อยจากเมื่อเย็นวานนี้ที่ปิดตลาดที่ระดับ 30.03/05 บาท/ดอลลาร์ และล่าสุดได้ปรับตัวอ่อนค่าลงไปเล็กน้อยมาอยู่ที่ 30.02/05 บาท/ดอลลาร์
ปัจจัยที่มีผลต่อการเคลื่อนไหวของเงินบาทวันนี้ยังไม่มีอะไรมาก เนื่องจากปัจจัยสำคัญในช่วงนี้ได้ผ่านไปหมดแล้ว ไม่ว่าจะเป็นการตัดสินของศาลรัฐธรรมนูญที่ยกคำร้องคดียุบพรรคประชาธิปัตย์ การปรับขึ้นอัตราดอกเบี้ยนโยบายของคณะกรรมการนโยบายการเงิน(กนง.) 
"วันนี้คงยังไม่มีปัจจัยอะไรใหม่ๆ เข้ามา เพราะเรื่องสำคัญมันผ่านไปหมดแล้ว...เชื่อว่าวันนี้เงินบาทน่าจะยังทรงๆ" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 83.60/65 เยน/ดอลลาร์ ส่วนเงินยูโรอยู่ที่ระดับ 1.3205/3210 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.00-30.10 บาท/ดอลลาร์